نجم الدین احمد

نجم الدّین احمد پاکستان کے معروف افسانہ نگار، ناول نویس اور مترجم ہیں۔

پیدائش و تعلیم 
نجم الدّین احمد کا تعلق بہاول نگر سے ہے۔ وہ 2 جون 1971ء کو بہاول نگر ہی میں پیدا ہوئے اور یہیں سے تعلیم حاصل کی۔ اُنھوں نے انگریزی ادب میں ایم اے کیا ہوا ہے۔ ستمبر 1993ء سے محکمہ مال، پنجاب میں سرکاری ملازم ہیں۔

تصانیف و تراجم 
نجم الدّین احمد ایک منجھے ہوئے افسانہ نگار اور ناول نویس ہیں۔ انھوں نے کئی برس قبل اپنے ادبی کیریئر کا آغاز نظم نگاری سے کیا۔ ان کی نظمیں مختلف مؤقر جرائد میں اشاعت پزیر ہوئیں۔ بعد میں افسانوی نثر کی جانب آئے اور اِسی کے ہو کر رہ گئے۔ اُن کے طبع زاد افسانے اور تراجم مؤقر اُردو جرائد کے صفحات کی زینت بنتے رہتے ہیں۔ افسانوی نثر کے ساتھ ساتھ چند تنقیدی مضامین بھی تحریر کر چکے ہیں۔ اُن کی تخلیقات اور تراجم کی ترتیب وار تفصیل حسب ذیل ہے:

ناول 
 مدفن (اشاعت اول) 2007ء ، بک ہوم  پبلیشر، لاہور 
 کھوج (اشاعت اول) 2016ء، القا پبلیشر، لاہور 
 سہیم (اشاعت اول) 2019ء، عکس پبلی کیشنز، لاہور
 مَینا جیت (زیرِ طبع)
 پرچھائیاں (زیرِ طبع)

کہانیاں (افسانے) 
 آؤ بھائی کھیلیں (تیرہ افسانے) (اشاعت اول) 2013ء
 فرار اور دُوسرے افسانے (سترہ افسانے) (اشاعت اول) 2017ء

تراجم 
 بہترین امریکی کہانیاں (اشاعت اول) 2015ء، پبلیشر : سٹی بک پوائنٹ، کراچی
 نوبیل انعام یافتہ ادیبوں کی منتخب کہانیاں (اشاعت اول) 2016ء
 عالمی افسانہ-1 (عالمی ادب سے انتخاب) (اشاعت اول)2017ء 
 فسانۂ عالم (منتخب نوبیل کہانیاں) (اشاعت اول) 2019ء 
 سلیم شہزاد کے سرائیکی ناول "پلوتا" کا ترجمہ(اشاعت اول) 2019ء
 کافکا بر لبِ ساحل (اشاعت اول)    2020ء،(معروف جاپانی ادیب ہاروکی مُورا کامی کے ناول Kafka on the Shore کا ترجمہ) 
 کتاب دَدَہ قورقُود (آذر بائیجان کی مشہور رزمیہ داستان) ، اشاعت اوّل : 2022ء، اکادمی ادبیات پاکستان، اسلام آباد 
 منتخب کہانیاں، از اَولگا توکارچُک (نوبیل انعام: 2018ء) (اشاعت اول) (زیر طبع)

اعزازات 
 ’’آؤ بھائی کھیلیں‘‘ پر پاکستان رائٹرز گلڈ ایوارڈ
 ’’نوبیل انعام یافتہ ادیبوں کی منتخب کہانیاں‘‘ پر یو بی ایل ایوارڈ
 ناول ’’کھوج‘‘ یو بی ایل ایوارڈ کے لیے شارٹ لسٹ ہوا۔
 "فسانۂ عالم (منتخب نوبیل کہانیاں)" پر اکادمی ادبیات پاکستان کی جانب سے "محمد حسن عسکری ایوارڈ برائے سال 2019ء"

حوالہ جات 

1971ء کی پیدائشیں
20 جون کی پیدائشیں
اردو مترجمین
بقید حیات شخصیات
بیسویں صدی کے اردو مصنفین
پاکستانی مترجمین
پاکستانی مسلم شخصیات
پاکستانی مصنفین